runetrust/blame-folketinget-dk huggingface dataset:
Peter Hummelgaard (S), 2024-04-09:
De spekulationer har kredset om spørgsmålet om, hvorvidt nogen – enten ud fra personlige motiver eller på grund af gammelt fjendskab i forskellige ministerier eller på grund af politiske motiver, som man også har hørt det fra salen i dag – skulle have et ønske om at få en politisk modstander ned med nakken.
Inger Støjberg (V), 2017-02-22:
Når det så kommer til spørgsmålet om, hvorvidt det at være dansk så kræver, at man holder kristne højtider, og at man går i kirke f.eks. juleaften, så mener jeg, at alle skal kende til og selvfølgelig også respektere de kristne højtider, men det må altså være op til den enkelte at vurdere, hvorvidt man vil deltage aktivt i kristne højtider.
Troels Lund Poulsen (V), 2019-12-18:
Én ting er, at arbejdsgiverne er kritiske, for det kan man jo selvfølgelig bare mene at de nok er under alle omstændigheder, men hvad med mange af de fagbevægelser, der har meldt sig ind i kampen og har været meget kritiske og har advaret imod at sætte skatten op, fordi, siger de, det er med til at svække dansk erhvervsliv og dermed også de sunde arbejdspladser, der er i Danmark?
Gitte Lillelund Bech (V), 2010-05-12:
Og som jeg har sagt rigtig mange steder, jeg tror også, at hr. John Dyrby Paulsen har hørt det før, hvis man satte rendyrkede økonomer til at regne på, hvordan strukturen i forsvaret skulle se ud, ville vi have én flådestation, én flyvestation og én kaserne, og det var sådan set det.
Henning Hyllested (EL), 2011-11-25:
Mener hr. Bent Bøgsted, når hr. Peter Skaarup – en af de ledende figurer i Dansk Folkeparti – så sent som den 10. januar udtaler, at hvis man kan forbedre efterlønsordningen, så den bliver mere fleksibel og bedre for både efterlønnere, arbejdsmarkedet og statskassen, vil Dansk Folkeparti gerne medvirke til det, at efterlønnen er forbedret for efterlønsmodtagerne?
Søren Kolstrup (EL), 2001-03-28:
Ikke fordi det er det eneste afgørende problem, men det er nu en del af problemet, nemlig nedslidte bygninger, manglende fornyelse af bøger og alt for høje klassekvotienter, især - især - i en skole, hvor man har så høje ambitioner om på den ene side at lave en vældig raffineret elevdifferentiering og samtidig fastslå, at klassen og det fælles klasserum skal være den bærende enhed i folkeskolen.
Tove Videbæk (KRF), 2003-05-20:
har i vort eget finanslovudspil afsat 100 mio. kr. årlig til at forbedre handicappedes adgang til det offentlige rum, til gader, veje, pladser, private udearealer med offentlig adgang osv. Vi mener, at uanset fysisk eller psykisk formåen skal borgerne i videst muligt omfang sikres lige muligheder for uddannelse, job, adgang til busser, tog, adgang til butikker, biblioteker m.v. De skal i det hele taget have mulighed for i videst muligt omfang at deltage i samfundslivet på lige fod med ikkehandicappede.
Jacob Buksti (S), 2003-02-26:
Den diskussion skal vi nok tage med trafikministeren. Det, jeg spurgte om, og som jeg sådan set stadig væk godt vil have et svar på, er, om regeringen, hver gang man står i en udliciteringssituation, vil skulle forholde sig til bare det enkelte projekt og ikke giver sig til at analysere, hvordan det kan være, at der er noget, der lykkes, og hvordan det kan være, at der er noget, der mislykkes.
Magnus Heunicke (S), 2014-12-16:
Hvis man så bor på en hjørnegrund og kun har udgang til den ene vej, men ikke til den anden vej, mener jeg, at det kun er ret og rimeligt, at det bør være sådan, som det har været hidtil, nemlig at man så har ansvaret for begge dele af det hjørne af fortovet.
Villy Søvndal (SF), 2004-01-27:
Statsministeren har været meget inde på tankegangen om, at slaphed og mangel på konsekvens i enhver sammenhæng skulle bekæmpes ubønhørligt, og risikerer socialministeren ikke, at hun bliver bekæmpet voldsomt af statsministeren - og også fru Eva Kjer Hansen for den sags skyld - når man står med et erkendt problem, og man bagefter så bare siger: Vent og se, det vil vi ikke gøre noget ved?
Mohammad Rona (M), 2024-04-18:
Det vil sige, at når der fremadrettet kommer nogle af de her sager, hvis der kommer nogle af de her sager – det håber jeg jo selvfølgelig ikke – og der f.eks. er en etnisk dansk mand, altså en dansk statsborger, der ikke kan få sin kone hertil, er jeg jo sikker på fra nu af, at så vil hr. Peter Skaarup og Danmarksdemokraterne sige, at det bare er ærgerligt for vedkommende.
Brian Mikkelsen (KF), 2009-11-20:
Sundhedsstyrelsen oplyser, at tatoveringer også kan føre til blodbåren smitte, f.eks. med hepatitis B eller C. Smitten kan overføres ved anvendelse af brugte eller ikkesteriliserede nåle, ved uhygiejnisk omgang med den tatoveredes blod eller ved en egentlig mangel på hygiejne.
Lissa Mathiasen (S), 1998-02-04:
Udgangspunktet for den ønskeseddel fra Socialdemokratiet har været en større grad af ensartethed i forbindelse med udvælgelse af adoptanter, en højere grad af selvvurdering fra adoptanterne, en smidiggørelse af adoptionssystemet, en større grad af fleksibilitet af reglerne vedrørende aldersforskel mellem adoptant og adoptivbørn og bedre mulighed for adoption af flere børn.
Mike Legarth (KF), 2009-05-28:
Så har vi forhøjet fradraget for dagplejere, og det har været rejst kritik af, men der hæver vi jo altså fradragsværdien fra 42 til 60 pct., eller også kan en dagplejer vælge at fratrække de faktiske udgifter, og så er der jo også gevinster i selve skattereformen for dem.
Karsten Lauritzen (V), 2019-02-07:
Regeringen ønsker at styrke udviklingen i yderkommunerne, i de tyndt befolkede områder, og en måde at gøre det på er jo ved at indføre incitamenter til, at erhvervsaktive, der f.eks. arbejder langt væk fra deres bopæl, vælger at bosætte sig i en yderkommune, og det er der et økonomisk incitament til.
Carina Christensen (KF), 2002-01-29:
Flere, hvis ikke alle, institutioner bør indføre en uddannelsesstruktur med en bachelor-, kandidat- og ph.d.-grad, og der bør i fremtiden være et ekstraordinært tæt samarbejde mellem institutionerne. Vi må også sikre, at de studerende får gode muligheder for efter- og videreuddannelser inden for alle kunstneriske uddannelser.
Pernille Schnoor (ALT), 2018-11-09:
Målet med nærhedsfinansieringen er ifølge regeringen at styrke sammenhæng og omstilling til det nære sundhedsvæsen, ved at 1,5 mia. kr. af regionernes finansiering afhænger af deres præstationer i forhold til et bredt sæt af opsatte resultatkriterier for sammenhæng og nærhed.
Frank Aaen (EL), 2011-05-31:
Når vi så kan læse i Danmarks Statistik i dag, at der i Danmark er 265.000 personer – 265.000 personer! – der er ledige eller ikke kan få det arbejde, de gerne vil have, altså ikke kan komme i arbejde, vil jeg spørge, om de 50.000 ikke nok skulle kunne indeholdes inden for et samlet arbejdsudbud på 265.000.
Thorkild Simonsen (S), 1998-06-23:
Dette lovforslag er jo, som det allerede er nævnt, en udmøntning af aftalerne af 15. og 16. juni 1998 mellem regeringen og Kommunernes Landsforening, Amtsrådsforeningen og forhandlingsresultatet med Københavns og Frederiksberg Kommuner.
Mads Olsen (SF), 2024-05-30:
Det er jo paradoksalt, al den stund at kameraerne i øvrigt udgør et vigtigt redskab til bekæmpelse af grænseoverskridende kriminalitet og anpg-systemet allerede dækker alle grænseovergange på landegrænsen mod Tyskland samt færgehavnene i Rødby og Gedser.
Per Clausen (EL), 2007-02-21:
Men vi opfatter de tilkendegivelser, der er kommet fra Socialdemokraterne, på den måde, at vi måske nok kan finde en model for, hvordan vi kan gå i gang med at afvikle den generelle betaling på området, og at der også kan findes løsninger for særlig dårlig stillede grupper i en overgangsperiode.
Alex Vanopslagh (LA), 2024-11-05:
Der synes jeg jo, det var interessant at læse – det er det jo ofte – hvad udenrigsministeren sagde i et interview med Berlingske her i weekenden, og nu citerer jeg: Idéen med en regering over midten var at sige, at nok går det godt i Danmark, men vi er nødt til at have det lange lys på og forstå, at det kun bliver ved med at gå godt, hvis vi træffer nogle modige beslutninger, men nu er gassen gået lidt af den ballon.
Erik Jacobsen (V), 1999-11-19:
Det er lidt svært for mig at finde ud af, hvad SF egentlig mener vedrørende den fri konkurrence, og derfor vil jeg gerne spørge: Det er helt i orden med fri konkurrence, det ønsker erhvervslivet, det skal bare være på lige fod, men er det SF's politik med hensyn til fri konkurrence, at det skal være på lige fod, det offentlige og det private erhvervsliv imellem?
Erling Bonnesen (V), 2022-05-04:
f.eks. Indførelsen af dyrevelfærdsmærket har gjort det betydelig lettere for forbrugerne at vælge kød- og mejeriprodukter fra dyr med en endnu bedre dyrevelfærd, og det er jo glædeligt at konstatere, at der er mange og flere forbrugere, der også får stigende fokus på det.
Ole Løvig Simonsen (S), 1999-12-09:
Vi kunne være gået længere, det erkender jeg, men det er klart, at skulle det nu vare op til 36 måneder, kan man så søge det sidste, men det, der er det afgørende, er, at vi i hvert fald har fået klaret den ting af Alt i alt er det jo givet, at det her for nogle af medlemmerne i Folketinget betyder en forøgelse af de indtægter, de får. Men for andre er det altså noget, der er gået i balance.
Lars Barfoed (KF), 2002-04-18:
Andet halvår af 2002 bliver under alle omstændigheder et meget intensivt år for EU, fordi udvidelsen fra 15 til 25 lande skal falde på plads inden årets udgang, og derfor er vi simpelt hen nødt til at koncentrere os om det væsentligste. Det bliver en vanskelig proces, hvor der ganske vist på mange områder er gjort fremskridt, men hvor det er de budgettunge kapitler, der står tilbage.
Claus Kvist Hansen (DF), 2018-02-28:
Men der, hvor det jo kører i grøften, er, når der sidder et holdningspoliti eller i hvert fald en holdningskontorchef, eller hvad man nu kan kalde ham, hos Facebook og siger: Den der ytring bryder jeg mig ikke om, den går i en bestemt retning, og derfor slukker vi simpelt hen bare for debatten.
Jacob Jensen (V), 2015-03-25:
Lad mig derfor bare for historieskrivningens skyld og for ligesom at tegne perspektivet op minde om, hvordan det så er gået, og det er det, jeg spørger til, nemlig i forhold til gældsætningen af vores land, altså det, at man bruger penge på et tidspunkt, hvor der er sparet op, eller at man bruger penge på et tidspunkt, hvor der er gæld.
Rasmus Prehn (S), 2007-01-31:
Og når man så går i gang – lige så snart det er offentliggjort, hvem der skal være forskningsleder – er det første, man foretager sig, at beskylde navngivne personer for både det ene og det andet og bruge metoder, som alle andre forskere synes er betænkelige, og som Politiets Efterretningstjeneste også mener er på kant med, hvad der er af lovgivning på området.
Mette Hjermind Dencker (DF), 2022-02-22:
Jeg vil også sige, at vi i Dansk Folkeparti, ligesom andre ordførere har nævnt, faktisk også er kede af, at ministeren heller ikke har inviteret os, netop fordi der i Landdistriktsudvalget er tradition for, at vi taler sammen om tingene, og vi er et udvalg, der overordnet er enige om de fleste ting.
Vibeke Grave (S), 2010-05-12:
Men når regeringen fortæller borgere, der bor ude i Danmark, at den er parat til at skabe statslige virksomheder, arbejdspladser, uddannelsespladser osv. ude hos dem, så virker det en kende besynderligt, at man flytter alting den anden vej og så bruger stordrift som undskyldning.
Mikkel Dencker (DF), 2013-02-19:
Med den ordning, der er aftalt for husstandsvindmøllerne, skulle vi gerne have en ordning, hvor der fortsat er grundlag for, at enkeltpersoner opstiller en lille vindmølle på deres egen ejendom til at dække deres egen husstands elforbrug efter samme tankegang, som solceller er blevet udbredt efter.
Sascha Faxe (ALT), 2024-01-24:
Og for en god ordens skyld – både for jer, der ser med deroppefra, og jer, der ser med derude – skal det nævnes, at det ikke er alle partier, der har en plads i Udenrigspolitisk Nævn, så det vil ikke være en rådføring med alle Folketingets partier.
Søren Søndergaard (EL), 2004-11-25:
Når det gælder Røde Kors' kritik af, at de ikke kan komme ind i Falluja, selv om amerikanske officerer har meddelt, at kampene er slut, så udtaler regeringen bare, at det har den tillid til at de øvrige koalitionspartnere ordner, at de tager sig af.
Pernille Rosenkrantz-Theil (EL), 2002-05-28:
Dette indebærer, at den lavtlønnede giver afkald på et her og nu-rådighedsbeløb på 612 kr., mens den højtlønnede giver afkald på et rådighedsbeløb på 403 kr. Oversat til almindelig dansk betyder det, at det ganske simpelt ikke er rigtigt, når regeringen siger, at der er tale om en krone til krone-ordning.
Anne Baastrup (SF), 2009-03-17:
Det kan juridisk og teknisk godt lade sig gøre, hvis vi f.eks. tager nogle af de sygdomsdiagnoser væk, hvis vi tager nogle af de henvisninger til Adoptionsnævnet væk, som jo går ud på, at der bliver rigtig, rigtig mange børn, der nu skal tvangsadopteres, altså hvis vi fjerner og eliminerer nogle af de forfærdelige ting, der står i bemærkningerne.
Mette Thiesen (DF), 2026-01-16:
Det er vi nogle der bakker op om, altså at man har tillid til, at politiet godt kan varetage den opgave at screene en forsamling og se, hvem det er, man skal tage ud osv., og i øvrigt, at vi andre selvfølgelig bliver tjekket efter, når vi kommer ind, hvilket er fuldstændig normalt, både til sådan nogle fodboldkampe og i øvrigt også i lufthavnen og alle mulige andre steder.
Kristen Touborg (SF), 2002-10-09:
Jeg vil godt spørge ministeren, om det er sådan, at for at komme i betragtning som særlig vanskeligt stillet kommune skal man i virkeligheden køre sin økonomi ned - i virkeligheden køre en lidt uforsvarlig økonomi i kommunen - for det er først på det tidspunkt, man kommer i betragtning.
Rosa Lund (EL), 2024-02-22:
Det gør jo ondt på mig som socialist at stå heroppe og indrømme, at det er sådan, det er, men man må da være ærlig omkring, at den politik, som man selv har stået på mål for, som man selv har kæmpet for at få gennemført, også har nogle konsekvenser, og det er jo de konsekvenser, vi ser i dag.
Karina Lorentzen Dehnhardt (SF), 2013-04-23:
Jeg var ikke lige opmærksom på, at vi selvfølgelig også sprang Dansk Folkeparti over i den her sammenhæng, men det er klart, og det er rigtigt, at jeg skal sige noget på vegne af SF og på vegne af De Radikale og også på vegne af Enhedslisten, så man kan sige, at det er en stor, god paddehat af politiske partier.
Flemming Møller Mortensen (S), 2010-01-20:
Så vil jeg spørge endnu en gang, om ministeren slet ikke tror, at armslængdeprincippet kan lide som princip, når man får en politisk styring ind, som kan have en lugt af, at det her er et spørgsmål om, at man vil presse en bestemt retning igennem rent kunstnerisk.
Majbrit Berlau (EL), 2005-12-01:
Og så til sidst bare om den sidste del af det: Det ser i det her lovforslag ud, som om det ligger ministeren på sinde at forbedre retssikkerheden, og der synes vi bare, at ministeren skal tage de opfordringer, der er i høringssvarene, alvorligt – de høringssvar om, at man simpelt hen laver en generel gennemgang af den sociale lovgivning med retssikkerhedsbrillerne på.
Lise Bech (DD), 2023-01-18:
Og med al den uro, som afskaffelsen af store bededag har medført, bl.a. med kritik fra en nu tidligere Venstreminister, nemlig Birthe Rønn Hornbech – det må jo gøre ondt på ministeren – og tidligere formand for Folketinget Christian Mejdahl, synes ministeren så ikke, det er gavnligt at genoverveje det her forslag om en anden finansiering?
Per Kaalund (S), 2003-11-21:
Som nævnt har NATO overtaget styret, for så vidt angår den militære del og ledelsen af de tropper, der er derude, og der er et ønske om, hvilket er forståeligt, en øget sikkerhedsindsats også uden for Kabulområdet; det vil sige til det, der betegnes som provins i bemærkningerne til beslutningsforslaget.
Anders Samuelsen (RV), 2002-04-16:
Debatten har jo været løbende i lang tid, og enhver herinde i Folketingssalen ved, at såfremt det her var et spørgsmål, som kom op under en finanslovforhandling, kunne man få den redegørelse i løbet af 24 timer uden nogen som helst problemer samt en klargøring af, hvad der skulle til.
Rasmus Jarlov (KF), 2016-02-25:
Jeg er helt med på, at der kan være nogle usikkerheder, og jeg er helt med på, at der kan være forskellige holdninger til tallene, men hvis man laver en metodisk rigtig fremstilling af regeringens egne tal, får vi det til de der lige under 2 pct., i hvert fald når jeg regner det sammen.
Dennis Flydtkjær (DF), 2020-04-23:
Grunden til, at jeg tager ordet, er, at jeg undrer mig over, at den socialdemokratiske regering fremsætter et forslag om at hæve loftet for en aktiesparekonto, for den 29. november 2018 var der kommet en pressemeddelelse fra Socialdemokraterne om nogle forslag om, at man ville have, at folk med store indkomster skulle betale noget mere til fællesskabet.
Lars Boje Mathiesen (NB), 2022-04-21:
Jeg skal bare lige høre: Mener hr. Carl Valentin, at fordi man betaler Cristiano Ronaldo x 100 millioner om året, eller hvor mange penge han får, og en superligaspiller får 2 millioner, så har det ikke noget at gøre med, at Ronaldo er en bedre fodboldspiller, der skaber mere værdi på banen end en fodboldspiller, som spiller i Superligaen?
Karen Hækkerup (S), 2014-01-15:
Derfor vil jeg også være meget opmærksom på at besvare de spørgsmål, der måtte komme, hurtigst muligt, og jeg tror ikke, at vi i Justitsministeriet planlægger at gå i seng mellem torsdag og fredag, for vi skal være helt sikre på, at spørgsmålene bliver besvaret og behandlingen af lovforslaget kan gå videre.
Katarina Ammitzbøll (KF), 2019-12-19:
Vi mener stadig, at vi skal arbejde på inden for rammen af EU at skabe aftaler og løse de udfordringer, vi har med, at man som vandrende arbejdstager, f.eks. som studerende, kan komme ind og få su ubegrænset i den tid, man er her, og så rejse hjem igen.
Christian Friis Bach (RV), 2014-01-16:
Hver skole er forskellig; der er ikke en korrekt måde at gøre det her på, og derfor kan vi bakke op om, at det sker inden for brede rammer. Så vil jeg rose ministeren for at inddrage foreningerne bag de frie grundskoler i forbindelse med udarbejdelsen af lovforslaget, som vi altså støtter.
Kim Edberg Andersen (DD), 2024-04-24:
Så kommer der nu en stribe samråd, hvor de ordførere, der ligesom mener, at loven er brudt, tager fat i en minister, som helt ærligt og fra sjælen siger, at det er den ikke, eller krydrer man en debat, hvor man gerne vil have sin vilje, med, at loven er brudt, og så er det bare noget, man kaster om sig?
Hans Vestager (RV), 2012-10-25:
Nu har man fundet en anden måde at gøre det på, ved at man laver kvalitetsvurderinger, og disse kvalitetsvurderinger diskuterer man selvfølgelig på det pågældende museum kontra dem, der kommer, for der er jo altid en risiko for, at der er nogle, der stiller sig op som de allerklogeste.
Pernille Skipper (EL), 2020-12-08:
Jeg vil også gerne starte med at sige tak til alle de partier, som vi har lavet virkelig mange aftaler med inden for de sidste par dage, og for en finanslov, som vi kan være rigtig stolte af, fordi den for det første viser, at man faktisk også over en årrække kan bygge oven på vores velfærd og gøre den bedre uden at skære ned, men for det andet også viser, at vi kan håndtere en økonomisk krise, som kommer sammen med corona, på en måde, som ikke betyder, at man slår løs på mennesker i arbejdsløshed eller skærer ned på det sociale sikkerhedsnet.
Morten Østergaard (RV), 2006-10-27:
Det kunne ske i et samråd under lovbehandlingen, eller det kunne ske skriftligt, men på den ene eller den anden led er det, hvis man overvejer at stemme for det her lovforslag, jo rart at vide, hvad det er, man konkret bemyndiger ministeren til, frem for at udstede en blankocheck.
Marlene Harpsøe (DD), 2023-05-26:
Det foreslås i beslutningsforslaget her at pålægge regeringen inden udgangen af 2023 at udarbejde en model for og fremsætte den nødvendige lovgivning, som muliggør, at en kommune f.eks. kan straffes med bøder, hvis kommunen begår alvorlige fejl eller deciderede lovbrud i anbringelsessager.
Line Barfod (EL), 2005-05-19:
Der er både den teknologiske udvikling, som mange har været inde på, men der er også hele spørgsmålet om, at man hele tiden ønsker mere og mere overvågning fra forskellig side og bruger overvågning i stedet for at bruge almindelige menneskelige relationer til at diskutere, hvad der er af problemer, og hvad man kunne gøre.
Aage Frandsen (SF), 2001-09-06:
Hr. Thor Pedersen havde åbenbart ikke tid til at besvare hr. Ole Sohns spørgsmål om, hvorvidt man vil fritstille Venstres medlem af Udetillægsnævnet, så han bliver fri for at skulle tage på de rejser, som jeg kan forstå, vi er enige om er helt overflødige for folketingsmedlemmer at deltage i.
Helene Liliendahl Brydensholt (ALT), 2023-04-27:
Jeg kunne godt tænke mig at tale lidt med ordføreren om de økonomiske konsekvenser af de her inddragelsessager i forhold til proportionalitet, for lige nu er der omkring 1.250 syriske flygtninge fra Damaskus og Rif Damaskus, der har fået at vide, at vi inddrager deres sag.
Martin Lidegaard (RV), 2004-10-27:
Jeg må sige, at det standpunkt er jeg stærkt uenig i, og jeg kunne godt tænke mig at spørge hr. Svend Heiselberg, om ikke grunden til, at vi netop har fået rykket det her forslag tættere på den eksisterende Jyllingevej, grunden til, at vi har været tvunget til at tænke så offensivt så muligt, netop har været, at der har været nogle borgergrupper, der har pustet os i nakken, herunder Grøn Trafik i Bycirklen.
Ane Halsboe-Jørgensen (S), 2024-04-25:
Jeg synes jo faktisk, at noget af det vigtige i den samlede kontanthjælpsreform – nu behandler vi så et hjørne af den, men en del af debatten har handlet om den samlede reform, og det synes jeg er passende – er, at vi jo bl.a. sørger for, at der er massivt mere økonomisk støtte, hvis du som kvinde er enlig forsørger, altså det vil sige, hvis du laver det brud med den sociale kontrol.
Birthe Rønn Hornbech (V), 2009-05-28:
Nu er det jo ikke så tit, at hr. Jørgen Poulsen er her i Folketingssalen, men jeg har bemærket, at han, de gange han har været her, samtidig med at vi har haft spørgsmål om indfødsret, har følt sig foranlediget til at kritisere alle andre.
Kristian Thulesen Dahl (DF), 2004-12-15:
Det er klart, at når man ser på den sociale profil i sammenhæng med det eksisterende skattestop, og man vil diskutere forbedringer for at forbedre den sociale profil, ville det jo ikke give nogen mening at starte med at lave om på de ting, som i virkeligheden i højeste grad er med til at skabe en trods alt bedre og mere fornuftig social profil.
Simon Emil Ammitzbøll (LA), 2010-06-22:
Vi var det eneste parti ud over Det Radikale Venstre, der stemte for – nej, Det Radikale Venstre stemte vist blankt, tror jeg, så vi var det eneste parti, der stemte for, det Radikale stemte blankt, og alle andre stemte imod, da vi var i starten af maj.
Irene Simonsen (V), 2007-05-30:
Ergo var der engang, det må jeg konstatere, da De Radikale også gik ind for retsorden, men det er åbenbart skredet, således at man synes, man som lovgivende og udøvende magt, i den her henseende ministeren, kan sætte sig ud over den dømmende magt, nemlig en uvildig domstolslignende instans.
Peder Hvelplund (EL), 2017-02-03:
Konsekvensen af produktivitetskravet, uanset om man snakker værdibaseret ledelse og alt muligt andet, man kan finde på af fine ord, er jo, at så længe kravet ligger der, skal der findes 1,3 mia. kr. hvert år i sundhedsvæsenet, og det er endda stigende.
Kim Behnke (FRI), 2000-11-09:
Jeg glædede mig meget, da jeg forleden i pressen så refereret en ny aftale mellem Dansk Handel & Service og HK om, hvordan man organiserer og indretter hjemmearbejdspladser, for ud fra en miljøbetragtning er det kun en fordel, hvis der ikke er så mange mennesker, der skal køre ind til byerne for at møde på arbejde hver dag.
Flemming Møller Mortensen (S), 2016-02-25:
Og jeg mener, som jeg også signalerede på samrådet i tirsdags, at vi skal have LGBT Danmark tæt på os, og hvis de siger, at de har forstået det politiske signal, og hvis det ikke kan lade sig gøre at få lavet en ny kode, så må det kunne lade sig gøre at flytte den eksisterende kode til et nyt kapitel med en ny overskrift.